

UZNESENIE VLÁDY SLOVENSKEJ REPUBLIKY

č. .........

z ................

**k návrhu na uzavretie Rámcovej zmluvy medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby**

|  |  |
| --- | --- |
| Číslo materiálu: | ................. |
| Predkladateľ: | minister zdravotníctva |

Vláda

# súhlasí

## s uzavretím Rámcovej zmluvy medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby (ďalej len „Zmluva“),

## s tým, že jej Zmluva nebude po podpise znovu predložená;

# odporúča

prezidentke SR

## splnomocniť ministra zdravotníctva a ako alternáta ministra zahraničných vecí a európskych záležitostí alebo štátneho tajomníka Ministerstva zdravotníctva SR alebo štátneho tajomníka Ministerstva zahraničných vecí a európskych záležitostí SR alebo veľvyslanca SR v Rakúskej republike na podpis Zmluvy s výhradou ratifikácie,

## ratifikovať Zmluvu po vyslovení súhlasu Národnej rady SR,

Národnej rade SR

## vysloviť súhlas so Zmluvou a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi;

# poveruje

predsedu vlády

## predložiť Zmluvu po jej podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi,

ministra zdravotníctva

## odôvodniť návrh na vyslovenie súhlasu so Zmluvou v Národnej rade SR;

# ukladá

ministrovi zdravotníctva

## požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti Zmluvy,

## požiadať ministra zahraničných vecí a európskych záležitostí zabezpečiť vyhlásenie Zmluvy v Zbierke zákonov SR.

Vykonajú: predseda vlády SR

minister zdravotníctva SR

minister zahraničných vecí a európskych záležitostí SR

Na vedomie: prezidentka SR

predseda Národnej rady SR